Perwenan

Perwenan (er vro, distaget [pɛr'we:nãn]), pe Penwenan (pelloc'h, distaget [pɛn'we:nãn]), a zo ur gumun eus Breizh, en arvor Treger, e kanton Landreger, e departamant Aodoù-an-Arvor. Douaroniezh Perwenan zo ur gumun war lez Mor Breizh. Kumunioù amezek Er c'hornôg : an Trevoù, Er reter : Plougouskant, Er mervent : Priel, Er su : Kamlez, hag ur c'harter anvet Kerwenan e brezhoneg. Karterioù Bugelez : kêriadenn hag aod, Pelineg : bae, Porzh-Gwenn. E-tal Perwenan emañ Inizi Bugelez hag en o zouez emañ Gweltaz, Enez Ilieg, Marker... Anv Stummoù skrivet Bernard Tanguy : Plebs Penvean, Xvet-XIvet; Pennguenan, 1160; eccl. de Penvennan, 1163; eccl. S. Petri de Penguennan, vers 1180; Penguenan, 1228; Penguennan, Penvennan, 1330; Penguenan, fin XIVè s.; Penguennan, 1464; Penvenan, 1731 Erwan Vallerie : Penguennan, 1160; Penvennan, 1163; Penguennan, 1165; Peneguan, 1188; Penvennan, Penguennan, 1330; Penguenan, 1429, Penguennan, 1516; Pla~guenon, 1630; Penguenan, 1636; Penvenant, 1779 Gerdarzh War a seblant, diwar anv ul leanez Gwenan. Ardamezioù "Geotet, e deir gebrenn en gul, eilet gant teir gwenanenn en aour; e gab en erminoù" Hervez Froger & Pressensé ː "Geotet, e gebrenn en argant, karget gant tri tintenn en gul an eil dreist egile, heuliet gant teir gwenanenn en aour; e gab en argant e bemp erminig" Sturienn ː Nerz kalon bepred, douster ivez Aozer ː J.P. Fernandez. Istor Kavet e vez taolioù-maen ha peulvanoù er barrez. Degemeret e voe skrivagnerien veur enni ivez evel Anatol ar Braz, difennet glad sevenadurel ar gumun ha hini Treger gantañ, ar c'hontadennoù hag ar mojennoù peurgetket, pe Jean Guéhenno, eus an Akademiezh c'hall, kement ha livourien ha sonerien, ha pennoù-bras zo eus ar Rezistañs ivez evel André Postel-Vinay, Pierre Lefaucheux, pe Marie-Hélène Lefaucheux c'hoazh, homañ ziwezhañ o kemer perzh en emdroadur gwir etrebroadel ar maouezed. Brezel-bed kentañ Brezel-bed kentañ : 110 gwaz a gollas o buhez abalamour d'ar brezel, 13 e 1914, 35 e 1915, 17 e 1916, 16 e 1917 ha 29 er prantad 1918-1922, d.l.e. 3,96% eus poblañs ar gumun e 1911. Eil Brezel-bed 52 zen a varvas abalamour d'ar brezel. D'ar 16 a viz C'hwevrer 1943 e voe diskaret gant an nijerezioù alaman ur B-17F eus an US Army Air Force, marilhet 42-2967 ha kodet PU-G, ha lesanvet "Shak Hak", er-maez da Borzh-Gwenn ha kollet e voe an 10 nijer a oa e bourzh. Ne voe ket adkavet o c'horfoù. Monumantoù ha traoù heverk An iliz katolik er bourk. Diavez Diabarzh Chapel Itron-Varia Porzh-Gwenn (XVIvet kantved) Diavez Diabarzh Kalvar e Porzh-Gwenn Monumant ar re varv Poblañs Emdroadur ar boblañs abaoe 1962 Niver a annezidi Tud Gwenc'hlan, an diouganer, o chom e Porzh-Gwenn. Anatol ar Braz, dastumet gantañ meur a gontadenn er barrez. Ambroise Thomas, sonaozour. Charles Lindbergh, an nijer brudet, a zeuas da Enez Ilieg da chom e-pad tost bloaz, o tec'hout diouzh ar re a vec'h en-dro dezhañ er Stadoù-Unanet war-lerc'h skrapadenn ha muntr e vab. Aldous Huxley, skrivagner eus Breizh-Veur, en doa un eil annez e kêriadenn Porzh-Gwenn ivez. Alexis Carrel, priz Nobel ar Vezegiezh ha perc'henn Gweltaz. Tina Weymouth, kanourez ha sonerez gitar-boud ar strollad Talking Heads. Tud bet ganet eno Jarl-Vari Guillois, bet dibunet gantañ galv an 18 a viz Mezheven 1940 e brezhoneg er BBC, 27 a viz Mae 1910 e Porzh-Gwenn. Tud bet marvet eno Jarl-Vari Guillois, bet dibunet gantañ galv an 18 a viz Mezheven 1940 e brezhoneg er BBC, 19 a viz Gouere 1994 e Porzh-Gwenn. Ardamezeg ar familhoù Brezhoneg Ya d'ar brezhoneg D’ar 16 a viz Genver 2007 e oa bet votet ar garta Ya d'ar brezhoneg gant kuzul-kêr ar gumun. Deskadurezh Klasoù divyezhek stad a zo eno abaoe 1999. E distro-skol 2025 e oa 38 skoliad enskrivet er c'hlasoù divyezhek (24,5 % eus skolidi ar gumun evit a sell ouzh ar c'hentañ derez). Krennlavarioù (drouk) : Perwenan, lorc'hig voan Muioc'h a voged evit a dan. (jentiloc'h) : An tiez bras a Berwenan / Muioc'h a c'houloù evit a dan. Melestradurezh Darempredoù etrebroadel Gevelliñ Keveleriñ Liammoù diavaez Levrlennadur Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014 Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990 Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée. ArMen. 1992 Erwan Vallerie : Diazezoù studi istorel an anvioù-parrez. Corpus. An Here. 1995 Notennoù ha daveoù